b"\n_START_ARTICLE_\nJoaquim Pijoan i Arbocer\n_START_SECTION_\nSayonara Barcelona\n_START_PARAGRAPH_\nSayonara Barcelona, la segona novel\xc2\xb7la de l'escriptor i artista baixempordan\xc3\xa8s publicada el 2007. Va rebre el Premi Sant Jordi d'\xc3\x92mnium Cultural el 2006.\n_START_SECTION_\nArgument\n_START_PARAGRAPH_\nAbraham \xc3\xa9s un pintor que va marxar de Barcelona fa vint-i-cinc anys sense avisar ning\xc3\xba, deixant molta gent penjada, sobretot una noia embarassada, i ara torna del Jap\xc3\xb3, on ha viscut, a acomiadar-se de la ciutat i del seu passat per no tornar-hi mai m\xc3\xa9s. Abraham compr\xc3\xa8n en aquest viatge que tot ha canviat massa, fins i tot ell, completament lligat a la cultura japonesa i no pas a l'occidental, els seus amics i sobretot la ciutat, que s'ha convertit en un parc tem\xc3\xa0tic on \xc3\xa9s dif\xc3\xadcil sentir alg\xc3\xba parlar en catal\xc3\xa0. _NEWLINE_El m\xc3\xa9s interessant de tot \xc3\xa9s com est\xc3\xa0 escrita la novel\xc2\xb7la, en principi amb un narrador en tercera persona que observa els seus personatges, els observa de tal manera que fins i tot el podem trobar com un personatge m\xc3\xa9s dins la novel\xc2\xb7la, com un detectiu privat que els segueix i en un moment donat ens explica el perqu\xc3\xa8 d'haver escrit el que es llegeix. Tamb\xc3\xa9 ens trobem amb passatges en primera persona amb els personatges narrant els seus punts de vista. Aquests efectes donen gran polifonia a la novel\xc2\xb7la i \xc3\xa9s un recurs de gran inter\xc3\xa8s."